Du kan strukturere CVen din kronologisk, motsatt kronologisk, og funksjonelt, avhengig av hva som du vil legge vekt på i profilen din.  Kronologisk CV Når du er nyutdannet og har lite eller svært lite arbeidserfaring, er det naturlig å skrive CVen i kronologisk rekkefølge, med vekt på utdanning øverst. Likevel, må du alltid prioritere det mest relevante øverst, også når du skriver en kronologisk CV. Det betyr at erfaringer du har gjort under studieløpet som er av særegen relevans bør fremheves. Med mer arbeidserfaring er det vanligst å skrive en kronologisk CV i motsatt rekkefølge. Det innebærer at du starter med siste eller nåværende arbeidserfaring og lister opp erfaringer kronologisk bakover i tid. Arbeidserfaringen din vil i så fall bli etterfulgt av utdanning.  Funksjonell CV I motsetning til en kronologisk CV, fremhever et funksjonelt oppsett egenskapene dine. Dette er en moderne CV type som vektlegger hva slags ferdigheter du har over jobberfaring og utdanning. Med det sagt, er det ikke nok å bare ramse opp en rekke ferdigheter. Du må fortsatt bruke eksempler som viser hvordan du har tilegnet ferdighetene du oppgir. I en funksjonell CV har hva du kan forrang over kronologien i erfaringene dine. Utført riktig, kan du gjøre et unikt og effektivt inntrykk med en funksjonell CV.  Andre CV typer Det finnes også andre typer CVer som kan være sterke alternativer for noen jobbtyper. Det er mye som er i forandring i CV-skriving og rekruttering som fører til at nye typer CVer blir mer populære.  Video CV En CV type som begynner å bli mer vanlig er video CVen. Innholdsmessig, er en video CV mellom 1-2 minutter og gir deg mulighet til å vise litt mer av kommunikasjonsevner og personlighet. Spesielt i kreative bransjer, kan en video CV bli vel mottatt og hjelpe deg å skille deg ut fra mengden, men det er nok ikke det riktige formatet for mer tradisjonelle stillinger. Du må også ta forbehold om at en video CV er et tillegg til, og ikke en erstatning for, din skriftlige CV.  Europass CV En Europass CV er en internasjonal CV for deg som er interessert i å søke på stillinger, studier, eller praksisplasser i Europeiske land. I Europass CVen følger du et spesifikt oppsett som du kan skrive på hvilket som helst europeisk språk og er strukturert i følgende rekkefølge: Personalia, ønsket arbeidsområde, arbeidserfaring, utdanning og kurs, personlige egenskaper og ferdigheter. Ulempen med Europass CVen er at den kan være ganske kjedelig, så ofte er det mer gunstig å skrive en tilpasset, tradisjonell CV inn mot stillinger du vil søke på utenfor Norge.   Kreativ CV En kreativ CV type kan være et stort pluss, spesielt i roller hvor visuell kommunikasjon og kreativitet er viktige evner. En åpenbar fordel med kreative CVer er at de er visuelt behagelige og gripende, sammenlignet med mer tradisjonelle CV-typer. Kreative CVer har også blitt mye mer populære i senere tid, takket være lett tilgjengelig maler som kan fylles inn, og når flere bruker kreative design på CVen sin, risikerer du å forsvinne i bakgrunnen når du bruker mer tradisjonelle oppsett. Det er likevel viktig å utøve skjønn når du vurderer en kreativ CV. Selv om det mer tradisjonelle oppsettet kan bli kjedelig, er dette standarden i mange selskaper, og det kan slå feil ut når du avviker for mye fra dette. Det handler ikke minst om at mye i jobbsøknad prosessen er automatisert, og kreative oppsett kan risikere å forvirre strukturen og innholdet når dataen bli hentet inn i digitale systemer som rekrutterere gjerne bruker.